open-index/open-wikipedia-markdown huggingface dataset:
เหตุฆาตกรรมวิชา รัตนภักดี

**วิชา รัตนภักดี** (5 ธันวาคม พ.ศ. 2479 – 30 มกราคม พ.ศ. 2564) เป็นชายชาวไทยที่อาศัยอยู่ในสหรัฐ เขาเสียชีวิตหลังถูกโจมตีด้วยการผลักลงชนกับพื้นอย่างจังในเวลากลางวันที่ซานฟรานซิสโก

## วิชา รัตนภักดี
วิชา รัตนภักดี เกิดที่ประเทศไทย ในวันที่ 5 ธันวาคม พ.ศ. 2479 เขาทำงานที่ธนาคารกสิกรไทย สำนักงานใหญ่ ก่อนที่จะโยกย้ายมาอาศัยอยู่ในสหรัฐ

กงสุลใหญ่ไทย ณ นครลอสแองเจลิส นาย มังกร ประทุมแก้ว เดินทางไปเป็นประธานในพิธีฝ่ายคฤหัสถ์ใน พิธีณาปนกิจที่จัดขึ้นที่ซานฟรานซิสโก ผู้เข้าร่วมพิธีณาปนกิจ อาทิ นาย วัลลภ คชินทร นายกสมาคมไทยแคลิฟอร์เนียภาคเหนือ พิธีจัดขึ้นในวันที่ 9 กุมภาพันธ์ พ.ศ. 2564

## การโจมตี
เช้าวันที่ 28 มกราคม พ.ศ. 2564 วิชา รัตนภักดี ชายชาวไทยในอเมริกาวัย 84 ปี กำลังเดินอยู่ในย่านแอนซาวิสทา ซานฟรานซิสโก ก่อนที่จะถูกชายชาวแอฟริกัน-อเมริกันวิ่งข้ามถนนและชนเข้ากับเขาอย่างแรงจนวิชาล้มฟาดพื้น ศีรษะของวิชากระทบเข้ากับพื้นอย่างจังตอนล้มและเสียชีวิตในอีกสองวัน ภายหลังนำส่งโรงพยาบาล

## ผู้ต้องสงสัย
สองวันหลังเกิดเหตุ เจ้าหน้าที่จับกุมตัวชายผิวดำวัย 19 ปี อังตวน วัตสัน (Antoine Watson) จากแดลีซิที เข้าถูกดำเนินคดีด้วยข้อหาใช้อาวุธถึงแก่ชีวิต, ทำร้ายผู้สูงอายุ และฆาตกรรม วัตสันไม่ให้การรับสารภาพว่ากระทำความผิด  

## ดูเพิ่ม
* เหตุฆาตกรรมอี ลี
* เหตุฆาตกรรมวิเซนท์ ชิน
* สตอปเอเอพีไอเฮท

## อ้างอิง

หมวดหมู่:ซานฟรานซิสโก (รัฐแคลิฟอร์เนีย)
หมวดหมู่:ฆาตกรรมในสหรัฐ
หมวดหมู่:สังคมชาวอเมริกันเชื้อสายเอเชีย
หมวดหมู่:เหตุการณ์ในสหรัฐในเดือนมกราคม พ.ศ. 2564
หมวดหมู่:อาชญากรรมในสหรัฐในปี พ.ศ. 2564
วิชา รัตนภักดี
วิชา รัตนภักดี
วิชา รัตนภักดี
อาสนวิหารพระตะบอง

**อาสนวิหารแม่พระรับเกียรติยกขึ้นสวรรค์** () หรือโดยย่อว่า **อาสนวิหารพระตะบอง** () เป็นโบสถ์คริสต์ชนิดอาสนวิหารในเมืองพระตะบอง จังหวัดพระตะบอง ประเทศกัมพูชา อาสนวิหารแห่งนี้เริ่มก่อสร้างเมื่อคริสต์ศตวรรษที่ 19 ในยุคที่กัมพูชาเป็นอาณานิคมของฝรั่งเศส ครั้นสิ้นสงครามกลางเมืองกัมพูชา อาสนวิหารพระตะบองถูกเขมรแดงทำลายลงเมื่อ พ.ศ. 2518

## อ้างอิง

พระตะบอง
หมวดหมู่:ศาสนสถานในพระตะบอง
บิชอปสเกท

**บิชอปสเกท** หรือ **บิเชิพสเกท** () เป็นอดีตหนึ่งในประตูเมืองเก่าทางตะวันออกในอดีตกำแพงเมืองลอนดอนเดิม ชื่อนี้ในปัจจุบันเป็นขื่อเรียกเขต (ward) หนึ่งในซิทีออฟลอนดอน เขตดั้งเดิมแล้วแบ่งออกเป็น *บิเชิพสเกทวิทธิน (Bishopsgate Within)* คือพื้นที่ภายในเส้นกำแพง และ *บิเชิพสเกทวิทเธาท์ (Bishopsgate Without)* คือด้านนอก พื้นที่ของ *บิเชิพสเกทวิทเธาท์* เป็นส่วนหนึ่งของอีสท์เอนด์ของลอนดอน 

## ดูเพิ่ม
* กำแพงเมืองลอนดอน

## อ้างอิง

## แหล่งข้อมูลอื่น

* Ward map from the Corporation of London
* Bishopsgate ward newsletter
* Map of Early Modern London, with scholarly commentary. Bishopsgate is in grid square B6, right side.
* Pubs within the City of London
* Bishopsgate Ward Club
* Michael Wood (2003) *In Search of Shakespeare*. London: BBC Worldwide.
* ปรากฏในเพลง Being for the Benefit of Mr. Kite! ของเดอะบีเทิลส์ในท่อน: "The celebrated Mr. K. performs his feat on Saturday at Bishopsgate."
* St Helen's Bishopsgate
203 มม. ฮาวอิตเซอร์ เอ็ม1931 (บี-4)

**203 มม. ฮาวอิตเซอร์ เอ็ม1931 (บี-4)** (****, GRAU index **52-G-625**) เป็นปืนใหญ่ฮาวอิตเซอร์หนักด้วยพลังแรงสูง ขนาด 203 มม. (8 นิ้ว) ของโซเวียต ในช่วงสงครามโลกครั้งที่สอง มันอยู่ภายใต้การบังคับบัญชาของกองกำลังสำรองทางยุทธศาสตร์ของสตาฟกา(Stavka) ชื่อเล่นของมันคือ "ค้อนปอนด์ของสตาลิน" โดยทหารเยอรมัน ปืนใหญ่เหล่านี้ได้ถูกนำมาใช้อย่างประสบความสำเร็จในการต่อสู้รบกับป้อมปืนฟินแลนด์ที่แนวมันเนอร์เฮม ป้อมปราการขนาดใหญ่ของเยอรมันและในการต่อสู้รบภายในเมืองเพื่อทำลายอาคารและบังเกอร์ที่ได้รับการป้องกัน อาวุธนี้ถูกใช้งานจนกระทั่งสิ้นสุดสงครามในยุทธการที่เบอร์ลิน ซึ่งกองทัพแดงได้นำปืนใหญ่เหล่านี้มาตั้งในระยะเผาขนเพื่อถล่มป้อมปราการของเยอรมันด้วยปอกกระสุนหนักขนาด 203 มม. ในฤดูใบไม้ผลิ ปี ค.ศ. 1944 ฐานรถถังของเควี-1 ได้ถูกนำมาใช้เพื่อสร้างเป็นรุ่นปืนใหญ่อัตราจร เอ็ส-51 ด้วยแรงถีบถอยหลังอย่างหนักจากแรงยิงปากกระบอกปืนใหญ่ทำให้พลประจำปืนต้องกระเด็นตกจากที่นั่งและระบบส่งกำลังได้รับความเสียหาย ดังนั้นจึงถูกยกเลิกในที่สุด

## อ้างอิง

หมวดหมู่:ปืนใหญ่อัตตาจรสหภาพโซเวียต
อำเภออิมบะ

thumb|right|แผนที่แสดงอำเภออิมบะ (เน้นสีเหลือง)

**อำเภออิมบะ** () เป็นอำเภอหนึ่งที่ตั้งอยู่ในจังหวัดชิบะ ประเทศญี่ปุ่น

ในปี ค.ศ. 2011 อำเภอนี้มีประชากรประมาณ 43,480 คน ความหนาแน่น 845 คนต่อตารางกิโลเมตร พื้นที่ทั้งหมด 51.48 ตารางกิโลเมตร

อำเภอนี้ประกอบด้วย 2 เมือง ได้แก่ เมืองซากาเอะ และเมืองชิซูอิ

## ลำดับเวลา
* 1 มกราคม ค.ศ. 1957 - บางส่วนของเมืองยตสึไกโด รวมเข้ากับนครซากูระ
* 1 กันยายน ค.ศ. 1964 - หมู่บ้านชิโรอิ ได้รับการยกฐานะเป็นเมือง
* 1 เมษายน ค.ศ. 1981 - เมืองยตสึไกโด ได้รับการยกฐานะเป็นนคร
* 1 เมษายน ค.ศ. 1985 - หมู่บ้านโทมิซาโตะ ได้รับการยกฐานะเป็นเมือง
* 1 เมษายน ค.ศ. 1992 - เมืองยาจิมาตะ ได้รับการยกฐานะเป็นนคร
* 1 เมษายน ค.ศ. 1996 - เมืองอินไซ ได้รับการยกฐานะเป็นนคร
* 1 เมษายน ค.ศ. 2001 - เมืองชิโรอิ ได้รับการยกฐานะเป็นนคร
* 1 เมษายน ค.ศ. 2002 - เมืองโทมิซาโตะ ได้รับการยกฐานะเป็นนคร
* 23 มีนาคม ค.ศ. 2010 - หมู่บ้านอิมบะ และหมู่บ้านโมโตโนะ รวมเข้ากับนครอินไซ

## อ้างอิง

อิมบะ
สินิตย์ เลิศไกร

**สินิตย์ เลิศไกร** (เกิด 6 ธันวาคม พ.ศ. 2506)  อดีตรัฐมนตรีช่วยว่าการกระทรวงพาณิชย์ ในรัฐบาลพลเอกประยุทธ์ จันทร์โอชา อดีตสมาชิกสภาผู้แทนราษฎรจังหวัดสุราษฎร์ธานี สังกัดพรรคประชาธิปัตย์ 5 สมัย

## ประวัติ
สินิตย์ เกิดเมื่อวันที่ 6 ธันวาคม พ.ศ. 2507 ที่ตำบลไทรโสภา อำเภอพระแสง จังหวัดสุราษฎร์ธานี เป็นบุตรนายน่วม นางแอ่น เลิศไกร

สำเร็จการศึกษาประถมศึกษาจากโรงเรียนพระแสงวิทยา ชั้นประโยคมัธยมศึกษาจากวิทยาลัยเกษตรนครศรีธรรมราช (ปัจจุบันคือ มหาวิทยาลัยเทคโนโลยีราชมงคลศรีวิชัย) ระดับปริญญาตรีสาขาเทคโนโลยีการเกษตร จากวิทยาลัยครูสุราษฎร์ธานี และระดับปริญญาโท รัฐประศาสนศาสตรมหาบัณฑิต จากสถาบันบัณฑิตพัฒนบริหารศาสตร์

## การทำงาน
สินิตย์ เป็นนักการเมืองท้องถิ่นจังหวัดสุราษฎร์ธานี เคยได้รับเลือกตั้งเป็นสมาชิกสภาจังหวัด ในปี พ.ศ. 2538 ต่อมาได้ลงสมัครรับเลือกตั้งสมาชิกสภาผู้แทนราษฎรจังหวัดสุราษฎร์ธานี ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคประชาธิปัตย์ และได้รับเลือกตั้งเป็นสมัยแรก และได้รับเลือกตั้งต่อเนื่องมาในปี 2548, 2550, 2554 

สินิตย์ ได้รับแต่งตั้งเป็นประธานคณะกรรมาธิการกิจการองค์กรตามรัฐธรรมนูญ รัฐวิสาหกิจ องค์การมหาชน และกองทุน ในสภาผู้แทนราษฎรไทย ชุดที่ 24 และต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ต่อในปี 2564 เมื่อนายถาวร เสนเนียม พ้นจากตำแหน่งรัฐมนตรีช่วยว่าการกระทรวงคมนาคม เนื่องจากคำพิพากษาของศาล ส่งผลให้นายสินิตย์ได้รับแต่งตั้งเป็นรัฐมนตรีช่วยว่าการกระทรวงพาณิชย์ ในรัฐบาลพลเอก ประยุทธ์  จันทร์โอชา 

เป็นนักการเมืองของพรรคประชาธิปัตย์ในกลุ่มที่ได้รับการสนับสนุนจากบัญญัติ บรรทัดฐาน

### สมาชิกสภาผู้แทนราษฎร
สินิตย์ เลิศไกร ได้รับการเลือกตั้งเป็นสมาชิกสภาผู้แทนราษฎรมาแล้ว 5 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดสุราษฎร์ธานี สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดสุราษฎร์ธานี สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดสุราษฎร์ธานี สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดสุราษฎร์ธานี สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดสุราษฎร์ธานี สังกัดพรรคประชาธิปัตย์

## เครื่องราชอิสริยาภรณ์

## อ้างอิง

## แหล่งข้อมูลอื่น
* รัฐสภาไทย

หมวดหมู่:นักการเมืองจากจังหวัดสุราษฎร์ธานี
หมวดหมู่:สมาชิกสภาผู้แทนราษฎรจังหวัดสุราษฎร์ธานี
หมวดหมู่:นักการเมืองพรรคประชาธิปัตย์
หมวดหมู่:บุคคลจากมหาวิทยาลัยเทคโนโลยีราชมงคลศรีวิชัย
หมวดหมู่:บุคคลจากมหาวิทยาลัยราชภัฏสุราษฎร์ธานี
หมวดหมู่:บุคคลจากคณะรัฐประศาสนศาสตร์ สถาบันบัณฑิตพัฒนบริหารศาสตร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
ซูกุลฮะมีดียะฮ์

**ซูกุลฮะมีดียะฮ์** () เป็นตลาดในร่ม (*ซูก*) ที่ใหญ่ที่สุดในประเทศซีเรีย ตั้งอยู่ในกำแพงเมืองเก่าดามัสกัสถัดจากป้อมปราการ ตลาดมีความยาวประมาณ  และกว้าง  และคลุมด้วยเหล็กโค้งสูง 

## อ้างอิง

## แหล่งข้อมูลอื่น
ศูนย์กีฬาในร่มกลางเทศบาลโอซากะ

**ศูนย์กีฬาในร่มกลางเทศบาลโอซากะ** () เป็นสนามกีฬาในร่มของเทศบาลนครโอซากะ ตั้งอยู่ในเขตมินาโตะ นครโอซากะ สนามกีฬาในร่มนี้สร้างขึ้นในสวนสาธารณะยาฮาตายะ อยู่บริเวณใกล้กับอ่าวโอซากะ และถูกสร้างให้อยู่ใต้ดินทั้งหมดโดยมีพืชปกคลุมชั้นหลังคาของสนาม

## ประวัติ
* มิถุนายน พ.ศ. 2536 เริ่มการก่อสร้าง
* เมษายน พ.ศ. 2539 ก่อสร้างเสร็จ

## การใช้งาน
ศูนย์กีฬาในร่มกลางเทศบาลโอซากะได้ถูกใช้ในการแข่งขันกีฬาระดับนานาชาติมาหลายครั้ง เช่น ได้ถูกเลือกเป็นสนามแข่งขันวอลเลย์บอลหญิงชิงแชมป์โลกมาถึง 3 ครั้ง ในปี 1998, 2006 และ 2010 ฟุตซอลชายชิงแชมป์เอเชีย 2007 เป็นต้น และถูกจัดแข่งขันกีฬาศิลปะป้องกันตัวอีกหลายประเภท เช่น มวยปล้ำ มวยสากล คาราเต้ เป็นต้น

ในส่วนมวยสากลใช้เป็นที่จัดชกระหว่างนักมวยญี่ปุ่นกับนักมวยต่างชาติหลายครั้ง เช่น โจอิจิโร ทัตสึโยชิ - วีระพล นครหลวงโปรโมชั่น (ครั้งแรก), พงษ์ศักดิ์เล็ก ศิษย์คนองศักดิ์ - ฮิเดโนบุ ฮนดะ, ไดกิ คาเมดะ - เด่นเก้าแสน เก้าวิชิต (ครั้งแรก) เป็นต้น

## ชื่อภายใต้ผู้สนับสนุน
* พ.ศ. 2561 - พ.ศ. 2566 Maruzen Intec Arena Osaka (丸善インテックアリーナ大阪)

## ระเบียงภาพ

Osaka Municipal Central Gymnasium 2013-09.JPG|ศูนย์กีฬาในร่มหลัก (ในการแข่งขันฟุตซอล เอฟลีก)
Osaka Municipal Central Gymnasium 2016.JPG|ศูนย์กีฬาในร่มหลัก (ในการแข่งขันฟุตซอลอุ่นเครื่องทีมชาติญี่ปุ่น)


## การเข้าถึง
เดินออกจากโอซากะเมโทรของสายชูโอ เข้าถึงสนามในเวลาประมาณ 3 นาที

## อ้างอิง
 

กลางเทศบาลโอซากะ
หมวดหมู่:สนามมวยในประเทศญี่ปุ่น
หมวดหมู่:สนามวอลเลย์บอลในประเทศญี่ปุ่น
หมวดหมู่:สนามบาสเกตบอลในประเทศญี่ปุ่น
หมวดหมู่:สิ่งก่อสร้างในโอซากะ
แอลอแมร์ฟแดชต์

**แอลอแมร์ฟแดชต์** () เป็นเมืองและเมืองหลักของอำเภอแอลอแมร์ฟแดชต์ เทศมณฑลลอเมร์ด จังหวัดฟอร์ส ประเทศอิหร่าน ในสำมะโนประชากร พ.ศ. 2549 พบว่าแอลอแมร์ฟแดชต์มีประชากร 3,502 คน ใน 811 ครอบครัว และในสำมะโนประชากร พ.ศ. 2554 ประชากรในเมืองนี้เพิ่มขึ้นเป็น 4,025 คน (ชาย 1,986 คน และหญิง 2,066 คน) ใน 969 ครอบครัว

## ภูมิศาสตร์
### ภูมิอากาศ

## อ้างอิง

หมวดหมู่:เมืองในจังหวัดฟอร์ส
อัยนี (เขตอัยนี)

**อัยนี** () เป็นหมู่บ้านและจามออัตในภาคตะวันตกเฉียงเหนือของประเทศทาจิกิสถาน เป็นเมืองหลักของเขตอัยนีในแคว้นซุฆด์ ตั้งชื่อตามซัดริดดีน อัยนี กวีแห่งชาติทาจิก ตัวเมืองอยู่ที่ความสูง  จากฆูจันด์และ  จากดูชานเบ ที่ริมแม่น้ำซารัฟชอน จำนวนประชากรในจามออัตมี 14,862 คน (2015) ตัวเมืองมี 11 หมู่บ้าน รวมไปถึง อัยนี (ที่ตั้ง), ชอเร, คูชิกัต, คูมาร์ฆ, ซาซุน และซินดากอน

## อ้างอิง

หมวดหมู่:สถานที่ที่มีประชากรในแคว้นซุฆด์
หมวดหมู่:จามออัตในประเทศทาจิกิสถาน
บีรเฏาะวีล

**บีรเฏาะวีล** (, , ) เป็นพื้นที่ขนาด 2,060 ตารางกิโลเมตร (795.4 ตารางไมล์) บริเวณพรมแดนระหว่างประเทศอียิปต์กับประเทศซูดานที่ซึ่งไม่มีผู้อาศัยอยู่ และทั้งสองประเทศปฏิเสธสิทธิ์เหนือดินแดน

สถานะดินแดนที่ไม่ได้เป็นของผู้ใด () ของบีรเฏาะวีลเกิดจากความไม่ลงรอยกันระหว่างเส้นแบ่งพรมแดนของอียิปต์กับซูดานซึ่งมีสองแบบ ได้แก่แบบรัฐกิจซึ่งเขียนเป็นเส้นตรงในปี ค.ศ. 1899 และแบบการบริหารซึ่งเขียนเป็นเส้นไม่ตรงในปี ค.ศ. 1902 อียิปต์ยึดถือเส้นแบ่งตามรัฐกิจที่เป็นเส้นตรง ส่วนซูดานยึดเส้นแบ่งตามการบริหารที่ไม่เป็นเส้นตรง ส่งผลให้พื้นที่ของสามเหลี่ยมฮะลายิบ () ถูกทั้งอียิปต์และซูดานอ้างสิทธิ์ ส่วนบีรเฏาะวีลถูกทั้งสองประเทศปฏิเสธสิทธิ์ในดินแดน ในปี ค.ศ. 2014 แอลัสเตอร์ บอนเนตต์ ผู้แต่งหนังสือ เรียกบีรเฏาะวีลว่าเป็นพื้นที่เดียวบนโลกที่อยู่อาศัยได้แต่ไม่มีรัฐบาลใดอ้างสิทธิ์

## ภูมิศาสตร์
บีรเฏาะวีลมีพื้นที่ 2,060 ตารางกิโลเมตร (795.4 ตารางไมล์) ความยาวเส้นแบ่งทางเหนืออยู่ที่  และทางใต้อยู่ที่  ทางตะวันออกอยู่ที่  และทางตะวันตกอยู่ที่  ทางเหนือของพื้นที่คือเขาเฏาะวีล () ซึ่งสูง  ทางตะวันออกคือเขาฮะญะรุซซัรกออ์ () ซึ่งสูง  ส่วนทางใต้คือธารวาดีเฏาะวีล () หรือที่รู้จักกันในชื่อโกรกธารอะบูบัรด์ ()

## ภูมิอากาศ
ตามการจัดแบ่งรูปแบบภูมิอากาศแบบเคิพเพิน บีรเฏาะวีลอยู่ในเขตภูมิอากาศแบบทะเลทรายเขตร้อน (Bwh) เวลาสามในสี่ของปีเป็นฤดูร้อน ซึ่งอากาศอาจร้อนได้ถึง  ส่วนสามเดือนที่ร้อนที่สุดคือมิถุนายนถึงสิงหาคม อุณหภูมิอาจขึ้นสูงถึง  ส่วนในช่วงฤดูหนาวสั้น ๆ นั้นอุณหภูมิอาจลงไปถึง 

## การอ้างสิทธิ์ในดินแดน
thumb|170px|ธงชาติของราชอาณาจักรซูดานเหนือ (Kingdom of North Sudan) หนึ่งในการอ้างสิทธิ์เหนือดินแดนบีรเฏาะวีล

เนื่องจากบีรเฏาะวีลยังไม่มีผู้ใดอ้างสิทธิ์ปกครองเหนือดินแดนตามกฎหมาย ทำให้มีบุคคลและองค์กรจำนวนหนึ่งพยายามอ้างสิทธิ์เหนือดินแดนนี้ในฐานะอนุรัฐ อย่างไรก็ตาม ยังไม่มีการอ้างสิทธิ์รายใดที่ได้รับการคำนึงถึงอย่างจริงจังในระดับนานาชาติ และเนื่องจากสภาพภูมิประเทศและภูมิอากาศของพื้นที่ที่ร้อน ห่างไกล และไม่เป็นมิตร การอ้างสิทธิ์เหนือบีรเฏาะวีลส่วนใหญ่จึงกระทำผ่านการโพสต์ประกาศออนไลน์จากสถานที่อื่น จนถึงปัจจุบัน ยังคงไม่มีการอ้างสิทธิ์ใดที่ได้รับการยอมรับหรือรับรองจากรัฐบาลและหน่วยงานระหว่างประเทศใด ๆ

## อ้างอิง

## แหล่งข้อมูลอื่น

* Google Sightseeing - Bir Tawil Triangle
* International Boundary Study

หมวดหมู่:อาณาเขตที่เป็นข้อพิพาทในทวีปแอฟริกา
หมวดหมู่:ประเทศอียิปต์
หมวดหมู่:ประเทศซูดาน
หมวดหมู่:กรณีพิพาทเรื่องอาณาเขตอียิปต์
หมวดหมู่:กรณีพิพาทเรื่องอาณาเขตซูดาน
การดับไฟป่า

thumb|ฐานข้อมูลความรุนแรงไฟโลกได้รับการออกแบบมาเพื่อให้เข้ากับเงื่อนไขพื้นฐานที่ทำให้เกิดไฟป่า

**การดับไฟป่า** () เป็นกลยุทธ์การดับเพลิงที่ใช้ในการระงับไฟป่า ความพยายามในการดับเพลิงในพื้นที่ป่าต้องใช้เทคนิค, อุปกรณ์ และการฝึกที่แตกต่างกันจากไฟไหม้ตัวอาคารที่คุ้นเคยมากกว่าที่พบในพื้นที่ที่มีประชากร การทำงานร่วมกับอากาศยานการดับเพลิงทางอากาศ ทีมงานที่ได้รับการฝึกด้านไฟป่าเหล่านี้จะระงับเปลวไฟ, สร้างแนวกันไฟ และดับเปลวไฟ รวมถึงบริเวณที่มีความร้อนเพื่อปกป้องทรัพยากรและความเป็นป่าธรรมชาติ การดับไฟป่ายังกล่าวถึงประเด็นของพื้นที่รวมของที่ดินในสภาพธรรมชาติ–ในเมือง โดยพื้นที่ที่มีประชากรอยู่ติดกับพื้นที่ป่า

ในสหรัฐและประเทศอื่น ๆ การดับไฟป่ามุ่งเป้าไปที่การลดไฟ ซึ่งมีส่วนทำให้เกิดการสะสมของเชื้อเพลิง, เพิ่มความเสี่ยงต่อการเกิดเพลิงไหม้ขนาดใหญ่ และร้ายแรง

## ประวัติ

### ออสเตรเลีย
ไฟป่า หรือที่รู้จักในออสเตรเลียในชื่อบุชไฟเออร์ ได้มีส่วนอย่างมากในประเทศออสเตรเลียเนื่องจากสภาพแห้งแล้ง หน่วยงานดับเพลิงที่โดดเด่นซึ่งได้รับมอบหมายให้ดับไฟป่า ได้แก่ เอ็นพีดับเบิลยูเอส (หน่วยงานดับไฟป่าและอุทยานแห่งชาติ รัฐนิวเซาท์เวลส์), สำนักงานป้องกันอัคคีภัยในพื้นที่ห่างไกลของรัฐนิวเซาท์เวลส์, หน่วยบริการดับเพลิงเซาท์ออสเตรเลีย รวมถึงกระทรวงสิ่งแวดล้อม, ที่ดิน, แหล่งน้ำ และการวางแผน (DELWP) ของรัฐวิกทอเรีย ตลอดจนหน่วยดับเพลิงรัฐวิกทอเรีย

## ดูเพิ่ม

## อ้างอิง

## อ่านเพิ่ม
* 
* 
*  
* 
* 
* 
* 
* 
* Casals P, Valor T, Besalú A, Molina-Terrén D. Understory fuel load and structure eight to nine years after prescribed burning in Mediterranean pine forests. DOI: 10.1016/j.foreco.2015.11.050
* Valor T, González-Olabarria JR, Piqué M. Assessing the impact of prescribed burning on the growth of European pines. DOI: 10.1016/j.foreco.2015.02.002.
* Janos Besenyo: Forest Fires as the New Form of Terrorism, Terrorism and Political Violence, pages 1–13, Published online: 11 Jul 2017

## แหล่งข้อมูลอื่น
* The International Association of Wildland Fire
* Canadian Wildland Fire Information System
* The Canadian Interagency Forest Fire Centre (CIFFC)
* British Columbia Ministry of Forests Protection Branch -- FAQs
* United States National Interagency Fire Center
* Wildfire History and Ecology
* National Institute for Occupational Safety and Health - Fighting Wildfires
* Ballistic System for Fighting Forest Fire 
* sps services
* Proposed Wildfire Suppression Technology


หมวดหมู่:อาชีวอนามัยและความปลอดภัย
หมวดหมู่:ไฟป่า
เกาะปึจ

**เกาะฮ์ปึจ** หรือ **เกาะเพชร** () เป็นเกาะกลางแม่น้ำเกาะหนึ่งอยู่กลางสบน้ำสองสายคือแม่น้ำโขงกับแม่น้ำบาสัก ตั้งอยู่ในแขวงโตนเลบาสัก เขตจ็อมการ์มน กรุงพนมเปญ ประเทศกัมพูชา

ในอดีตเกาะปึจมีบ้านเรือนตั้งอาศัยน้อยหลัง เพราะโดยมากเป็นพื้นที่สวน เมื่อ พ.ศ. 2543 เกาะปึจยังมีสภาพเป็นที่ลุ่มหนองน้ำ ต่อมามีการลงทุนจากประเทศจีนบนเกาะปึจ มีการขับไล่คนออกจากเกาะ แล้วแทนที่ด้วยโครงการก่อสร้างโรงเรียนนานาชาติ อาคารสำนักงาน อาคารชุด ห้องอยู่อาศัย ภัตตาคาร ที่ล้วนสร้างด้วยสถาปัตยกรรมแบบยุโรป รวมทั้งมีสื่งก่อสร้างคล้ายประตูชัย ของประเทศฝรั่งเศสด้วย มีย่านหนึ่งบนเกาะเรียกว่าเอลีเซ (Elysée) มีก่อสร้างที่ได้รับแรงบันดาลใจสถาปัตยกรรมในกรุงปารีส และย่านอื่นของเกาะปึจก็มีการก่อสร้างตึกสูงใหม่ ๆ ส่งผลให้ราคาอสังหาริมทรัพย์บนเกาะพุ่งสูงขึ้นอย่างรวดเร็ว และประชากรบนเกาะส่วนใหญ่เป็นชาวจีน

วันที่ 22 พฤศจิกายน พ.ศ. 2553 ตรงกับเทศกาลน้ำของกัมพูชา เกิดเหตุเหยียบกันตายบนสะพานข้ามเกาะปึจ ทำให้มีผู้เสียชีวิต 347 ราย และบาดเจ็บมากกว่า 700 คน จากเหตุการณ์นี้ ฮุน เซน นายกรัฐมนตรีกัมพูชากล่าวว่า เป็นโศกนาฏกรรมที่เลวร้ายที่สุดหลังสิ้นสุดยุคเขมรแดง

## ระเบียงภาพ

ไฟล์:KohPichCityHall-2017-2.jpg|ศาลาว่าการเมืองเกาะปึจ
ไฟล์:HoresInKohPich-2017.jpg|ป้ายภาษาเขมร อังกฤษ และจีน สามารถพบได้ทั่วไปบนเกาะ
ไฟล์:KohPich-Caryatid-2017.jpg|ประติมากรรมบนเกาะปึจ


## อ้างอิง

หมวดหมู่:พนมเปญ
พิช
ฟุตบอลหญิงทีมชาติไทยในฟุตบอลโลกหญิง

บทความนี้กล่าวถึง **สถิติของ[[ฟุตบอลหญิงทีมชาติไทย]]ในการแข่งขัน[[ฟุตบอลโลกหญิง]]**

## สถิติ

### โดยการแข่งขัน

### โดยคู่แข่ง

## ดูเพิ่ม
* ฟุตบอลหญิงทีมชาติไทย
* ฟุตบอลในประเทศไทย

หมวดหมู่:ฟุตบอลหญิงทีมชาติไทย
ท
มอริอาร์ตี้ผู้รักชาติ

***มอริอาร์ตี้ผู้รักชาติ*** () หรือ ***Moriarty the Patriot*** เป็นซีรีส์มังงะญี่ปุ่นแนวรหัสคดี เขียนเรื่องโดยเรียวสูเกะ ทาเกอูจิ และวาดภาพโดยฮิการุ มิโยชิ ดัดแปลงจากนวนิยายชุด *[[เชอร์ล็อก โฮมส์]]* ของอาร์เธอร์ โคนัน ดอยล์ เป็นเรื่องราวก่อนหน้าเนื้อเรื่องในนวนิยาย*เชอร์ล็อก โฮมส์* เกี่ยวกับวิลเลียม เจมส์ มอริอาร์ตี้ คู่ปรับของโฮมส์ ได้รับการดัดแปลงเป็นซีรีส์อนิเมะโทรทัศน์โดยสตูดิโอโปรดักชัน ไอ.จี ออกอากาศตั้งแต่เดือนตุลาคมถึงธันวาคม พ.ศ. 2563 ซีรีส์อนิเมะนี้แบ่งครึ่งออกอากาศ โดยครึ่งหลังออกอากาศตั้งแต่เดือนเมษายนถึงมิถุนายน พ.ศ. 2564

## ตัวละครหลัก
* **[[เจมส์ มอริอาร์ตี|วิลเลียม เจมส์ มอริอาร์ตี้]]** (William James Moriarty) พี่คนรองในสามพี่น้องมอริอาร์ตี้ สมญานาม **ไครม์ลอร์ด** (Crime Lord)
* **อัลเบิร์ต เจมส์ มอริอาร์ตี้** (Albert James Moriarty) พี่คนโตในสามพี่น้องมอริอาร์ตี้ เป็นนายทหารยศพันโทและมียศขุนนางเป็น **เอิร์ลมอริอาร์ตี้**
* **ลูอิส เจมส์ มอริอาร์ตี้** (Louis James Moriarty) น้องคนเล็กในสามพี่น้องมอริอาร์ตี้
* **[[เชอร์ล็อก โฮมส์]]** (Sherlock Holmes) นักสืบที่ปรึกษาของสกอตแลนด์ยาร์ด
* **[[จอห์น เอช. วอตสัน]]** (John H. Watson) นายแพทย์ทหารผ่านศึก เป็นเพื่อนร่วมชายคากับโฮมส์

## อ้างอิง

## แหล่งข้อมูลอื่น
*เว็บไซต์ทางการของมังงะ 
*เว็บไซต์ทางการของอนิเมะ 
*

หมวดหมู่:มังงะที่ตีพิมพ์ในปี พ.ศ. 2559
หมวดหมู่:อนิเมะที่ออกฉายในปี พ.ศ. 2563
หมวดหมู่:การ์ตูนญี่ปุ่นแนวรหัสคดี
หมวดหมู่:การ์ตูนญี่ปุ่นแนวโชเน็ง
หมวดหมู่:โปรดักชัน ไอ.จี
หมวดหมู่:รักพิมพ์
หมวดหมู่:มิวส์ คอมมิวนิเคชัน
หมวดหมู่:อนิเมะและมังงะที่สร้างจากเชอร์ล็อก โฮมส์
หมวดหมู่:รายการโทรทัศน์ของโตเกียวเอ็มเอ็กซ์
ฟุตบอลหญิงทีมชาติญี่ปุ่นในฟุตบอลโลกหญิง

[thumb | right |ฟุตบอลหญิงทีมชาติญี่ปุ่นได้แชมป์[ฟุตบอลโลกหญิง 2011]]

บทความนี้กล่าวถึง **สถิติของ[[ฟุตบอลหญิงทีมชาติญี่ปุ่น]]ในการแข่งขัน[[ฟุตบอลโลกหญิง]]**

## สถิติ

:**Draws include knockout matches decided on [[penalty shootout (football)|penalty kicks]].*

## ดูเพิ่ม
* ฟุตบอลหญิงทีมชาติญี่ปุ่น
* ฟุตบอลในประเทศญี่ปุ่น

หมวดหมู่:ฟุตบอลหญิงทีมชาติญี่ปุ่น
ญ
คาโซะ

**คาโซะ** () เป็นนครที่ตั้งอยู่ในจังหวัดไซตามะ ประเทศญี่ปุ่น ณ วันที่ 1 มกราคม 2021 นครแห่งนี้มีประชากรประมาณ 112,792 คน 48,213 ครัวเรือน ความหนาแน่นประชากร 850 คนต่อตารางกิโลเมตร มีพื้นที่ทั้งหมด  คาโซะมีชื่อเสียงไปทั่วญี่ปุ่นในเรื่องการประดิษฐ์*[[โคอิโนะโบริ]]* (ว่าวปลาคาร์ป), กีฬาเบสบอล, อุปกรณ์เค็นโด, และบะหมี่*คาโซะ[[อูดง]]*

## ภูมิศาสตร์
คาโซะตั้งอยู่ทางตะวันออกเฉียงเหนือของจังหวัดไซตามะ มีพรมแดนติดกับจังหวัดกุมมะ จังหวัดโทจิงิ และจังหวัดอิบารากิ ตั้งอยู่บนที่ราบตะกอนน้ำพาของแม่น้ำวาตาราเซะและแม่น้ำโทเนะ ภูมิประเทศโดยทั่วไปเป็นที่ราบต่ำ

### เทศบาลข้างเคียง

* จังหวัดไซตามะ
** เกียวดะ
** โคโนซุ
** คูกิ
** ฮานีว

* จังหวัดกุมมะ
** อิตากูระ
* จังหวัดโทจิงิ
** โทจิงิ
* จังหวัดอิบารากิ
** โคงะ

### ภูมิอากาศ
คาโซะมีภูมิอากาศแบบอบอุ่นชื้น (Köppen *Cfa*) โดยมีฤดูร้อนที่อบอุ่นและฤดูหนาวที่อากาศเย็นสบายและมีหิมะตกเล็กน้อย อุณหภูมิเฉลี่ยต่อปีในคาโซะคือ 14.6&nbsp;°C ปริมาณน้ำฝนเฉลี่ยต่อปีอยู่ที่ 1318&nbsp;มิลลิเมตร โดยเดือนกันยายนเป็นเดือนที่ฝนตกชุกที่สุด อุณหภูมิจะสูงสุดโดยเฉลี่ยในเดือนสิงหาคมที่ประมาณ 26.7&nbsp;°C และต่ำสุดในเดือนมกราคมที่ประมาณ 3.5&nbsp;°C

## สถิติประชากร
จากข้อมูลการสำรวจสำมะโนประชากรของญี่ปุ่น จำนวนประชากรของคาโซะได้เพิ่มขึ้นอย่างช้า ๆ มาตั้งแต่ทศวรรษ 1980

## ประวัติศาสตร์
พื้นที่บริเวณคาโซะในปัจจุบันมีการตั้งถิ่นฐานมาตั้งแต่ยุคก่อนประวัติศาสตร์ และมีเนินสุสานหลายแห่งจากยุคโคฟุงกระจายอยู่ทั่วพื้นที่ ชื่อของ "คาโซะ" ปรากฏในเอกสารจากยุคนาระโดยบรรยายว่าอยู่ภายในแคว้นมูซาชิ ในยุคเอโดะ มีวัดพุทธโซงันจิซึ่งเป็นสถานที่แสวงบุญยอดนิยมจากเอโดะ

เมืองคาโซะก่อตั้งขึ้นภายในอำเภอคิตะไซตามะ จังหวัดไซตามะ ด้วยการจัดตั้งระบบเทศบาลสมัยใหม่เมื่อวันที่ 1 เมษายน 1889 ต่อมาวันที่ 3 พฤษภาคม 1954 คาโซะได้ผนวกรวมเมืองและหมู่บ้านที่อยู่ข้างเคียง ได้แก่ เมืองฟูโดโอกะ หมู่บ้านมิตสึมาตะ ไรฮะ โอกูวะ มิซูฟูกะ ฮิรากิกาวะ และชิดามิ และได้รับการยกฐานะเป็นนคร

เมื่อวันที่ 23 มีนาคม 2010 นครคาโซะได้ควบรวมเมืองคิไซ คิตากาวาเบะ และโอโตเนะ (ทั้งหมดอยู่ในอำเภอคิตะไซตามะ) ซึ่งถูกยุบไปอันเป็นผลมาจากการควบรวมเทศบาลครั้งนี้

## การปกครอง
คาโซะมีการปกครองรูปแบบนายกเทศมนตรี–สภา โดยมีนายกเทศมนตรีที่มาจากการเลือกตั้งโดยตรง และมีสภาประเภทสภาเดี่ยวที่มีสมาชิกจำนวน 28 คน นครคาโซะเป็นเขตเลือกตั้งที่ให้สมาชิกสภาจังหวัดไซตามะจำนวน 3 คน ในแง่ของการเมืองระดับชาติ นครนี้เป็นส่วนหนึ่งของเขตเลือกตั้งที่ 12 ของจังหวัดไซตามะในการเลือกตั้งสภาผู้แทนราษฎรแห่งรัฐสภาญี่ปุ่น

## เศรษฐกิจ
คาโซะเป็นที่ตั้งของสำนักงานใหญ่ของวาคอม บริษัทที่เป็นผู้ผลิตกราฟิกส์แท็บเล็ต

## การศึกษา
* มหาวิทยาลัยนานาชาติเฮเซ ()
* คาโซะมีโรงเรียนที่สังกัดเทศบาลนคร ได้แก่ โรงเรียนประถม 22 แห่ง โรงเรียนมัธยมต้น 8 แห่ง และโรงเรียนมัธยมปลายของรัฐ 1 แห่งที่ดำเนินการโดยคณะกรรมการการศึกษาจังหวัดไซตามะ นอกจากนี้ยังมีโรงเรียนมัธยมต้นเอกชน 1 แห่ง โรงเรียนมัธยมปลายเอกชน 2 แห่ง และโรงเรียนการศึกษาพิเศษสำหรับผู้พิการอีก 1 แห่ง

## การขนส่ง
### รถไฟ
* 40px รถไฟโทบุ - สายอิเซซากิ
**  -  
* 40px รถไฟโทบุ - สายนิกโก
**  - 

### ทางหลวง
*  – ทางแยกต่างระดับคาโซะ
* 
* 
* 

## บุคคลที่มีชื่อเสียง
* ยูตากะ ทานิยามะ () - นักคณิตศาสตร์

## อ้างอิง

## แหล่งข้อมูลอื่น

*เว็บไซต์ทางการ 

หมวดหมู่:นครในจังหวัดไซตามะ
เขตจ็อมการ์มน

**เขตจ็อมการ์มน** (, "เขตสวนหม่อน") เป็นเขตหนึ่งของกรุงพนมเปญ ประเทศกัมพูชา มีพื้นที่ 6.9 ตารางกิโลเมตร มีประชากร 70,772 คน เดิมแบ่งเขตการปกครองเป็น 12 แขวง กับ 95 หมู่บ้าน ต่อมาได้แยกบางแขวงออกไปจัดตั้งเขตบึงเกงกัง เมื่อวันที่ 8 มกราคม พ.ศ. 2562 เขตจ็อมการ์มนจึงเหลือแขวงอยู่ 5 แขวง

เขตจ็อมการ์มนเป็นที่ตั้งของอาคารรัฐสภากัมพูชา เกาะปึจ และนาคาเวิลด์

## การแบ่งเขตการปกครอง

## อ้างอิง

จ็อมการ์มน
ลอนดอนมิเธรียม

**ลอนดอนมิเธรียม** () หรือ **วิหารมิทรัสที่วอลบรูค** () เป็นมิเธรียม (คือวิหารโรมันของเทพเจ้าโรมันปริศนา มิทรัส (Mithras)) ยุคโรมันที่ขุดค้นพบบนถนนวอลบรูค ซิทีออฟลอนดอน ระหว่างการก่อสร้างอาคารหนึ่งในปี 1954 โบราณสถานทั้งหมดถูกขุดย้ายไปตั้งไว้ที่อื่นเพื่อหลีกทางให้กับการก่อสร้างอาคารใหม่บนพื้นที่ 

พื้นที่นี้ขุดค้นโดย ดับเบิลยู เอฟ กริมส์ ผู้อำนวยการมิวเซียมออฟลอนดอน และนักโบราณคดี ออเดรย์ วิลเลียมส์ ในปี 1954 วิหารนี้คาดการณ์ว่าสร้างขึ้นในกลางคริสต์ศตวรรษที่สาม เพื่อบูชามิทรัสหรืออาจมีบูชาเทพเจ้าองค์อื่น ๆ ที่ทหารโรมันบูาร่วมด้วย จากนั้นในช่วงต้นศตวรรษที่สี่ได้เปลี่ยนไปบูชาบัคคัสเป็นหลักแทน ในบรรดาโบราณวัตถุที่ขุดค้นขึ้นมาพบบันทึกที่มีระบุชื่อของลอนดอนที่เก่าแก่ที่สุด ซึ่งมาจากปี AD 62 และ AD 70 ในชื่อลอนโดเนียม 

หลังการขุดค้น ได้มีการย้ายโบราณสถานทั้งหมดไปประกอบใหม่ในปี 1962 ในระดับถนน ห่างไปราว 100 เมตร การก่อสร้างโบราณสถานส่วนนี้ใหม่ถูกวิจารณ์อย่างหนักว่าไม่ถูกต้องและขัดต่อหลักการอนุรักษ์

ภายหลังการเปลี่ยนการใช้งานที่ดินไปจนกระทั่งบริษัทบลูมเบิร์กตัดสินใจสร้างสำนักงานภาคพื้นยุโรปขึ้นในปี 2010, จึงได้มีแนวคิดในการฟื้นฟูวิหารมิทรัสขึ้นมาใหม่ โดยอาศัยเอกสารหลักฐานเก่าและวัสดุเทียบเท่ามาทดแทนในการประกอบวิหารขึ้นมาใหม่ ในปัจจุบันเป็นนิทรรศการใน้ดินของอาคารซึ่งปัจจุบันชื่อบลูมเบิร์กสเปส

## อ้างอิง

### บรรณานุกรม

*
*

## แหล่งข้อมูล
* R. G. Collingwood and R. P. Wright, 1965. *The Roman Inscriptions of Britain*  (Oxford University Press), nos 3, 4.
* W. F. Grimes, 1968. *Excavation of Roman and Mediaeval London* (London: Routledge & Kegan Paul).
* Ralph Merrifield, 1965.  *The Roman City of London* (London: Benn).
* John D. Shepherd, 1998. *The Temple of Mithras, London: excavations by W. F. Grimes and A. Williams at the Walbrook* (London: English Heritage).

## แหล่งข้อมูลอื่น

* London Mithraeum  Official web site.
* The Temple of Mithras at the Museum of London
* Discovering beliefs at Walbrook from the Museum of London at the Internet Archive
* The Grimes' London Archive
* Roman Britain: Londinivm Avgvsta
* Walbrook Discovery blog
สตูดิโอไบด์

**บริษัท สตูดิโอไบด์** () เป็นสตูโอแอนิเมชันญี่ปุ่นที่ก่อตั้งในเดือนพฤศจิกายน พ.ศ. 2561 ในฐานะกิจการร่วมค้าโดยไวท์ฟอกซ์และ เอกเฟิร์ม

## ประวัติ
บริษัทก่อตั้งในเดือนพฤศจิกายน พ.ศ. 2561 ในฐานะกิจการร่วมค้าระหว่างสตูดิโอแอนิเมชันไวท์ฟอกซ์ กับบริษัทอำนวยการผลิต วางแผน และจัดการเอกก์เฟิร์ม งานแรกของสตูดิโอคืออนิเมะเรื่อง *[[หุ่นเชิดสังหาร]]*เฉพาะตอนที่ 22 และ 31 ส่วนผลงานแรกของบริษัทในฐานะสตูดิโอแอนิเมชันนำคืออนิเมะเรื่อง*[[เกิดชาตินี้พี่ต้องเทพ]]* ซึ่งเปิดตัวในปี พ.ศ. 2564

ในวันที่ 31 มกราคม พ.ศ. 2564 ประธานเจ้าหน้าที่บริหารของเอกก์เฟิร์มและหัวหน้าผู้อำนวยการสร้างอนิเมะ*เกิดชาตินี้พี่ต้องเทพ* โนบูฮิโระ โอซาวะ ได้กล่าวว่าเขาสร้างสตูดิโอผลิตใหม่เพื่อสร้างอนิเมะเรื่อง*เกิดชาตินี้พี่ต้องเทพ*โดยเฉพาะ ในเดือนตุลาคม พ.ศ. 2562 บริษัทอำนวยการผลิตเอกก์เฟิร์มอธิบายเกี่ยวกับการจัดตั้งสตูดิโอที่แยกออกมาจากสตูดิโอไวต์ฟอกซ์ที่มีอยู่แล้วนั้นว่าพวกเขา "ต้องการระบบที่ช่วยให้ดำเนินโครงการได้อย่างต่อเนื่อง ระยะยาว และเป็นระบบ" พวกเขาจึง "จะสามารถจดจ่อกับการสร้าง*เกิดชาตินี้พี่ต้องเทพ* ได้มากขึ้น* เอกก์เฟิร์มระบุว่า "สตูดิโอไบด์จะใช้*เกิดชาตินี้พี่ต้องเทพ''เป็นดั่งฐานยิงจรวดสำหรับธุรกิจการผลิตแอนิเมชันเต็มรูปแบบ"

## ผลงาน
### ซีรีส์โทรทัศน์

### OVAs

### ความร่วมมือด้านการผลิต

### โฆษณา

## อ้างอิง

## แหล่งข้อมูลอื่น
* เว็บไซต์ทางการ 


หมวดหมู่:บริษัทอนิเมะ
หมวดหมู่:เขตซูงินามิ
หมวดหมู่:สตูดิโอแอนิเมชันญี่ปุ่น
หมวดหมู่:สตูดิโอแอนิเมชันในโตเกียว
หมวดหมู่:บริษัทญี่ปุ่นที่ก่อตั้งในปี พ.ศ. 2561
ท่าอากาศยานอัลบัยฎออ์

**อัลบัยฎออ์**  เป็นท่าอากาศยานที่บริการเมืองอัลบัยฎออ์ ประเทศเยเมน

## อ้างอิง

## แหล่งข้อมูลอื่น
* OurAirports - Yemen 
* Great Circle Mapper - Al Bayda'
* Al Bayda'

อัลบัยฎออ์
บรรจงจิตต์ พัฒนาสันต์

**บรรจงจิตต์ พัฒนาสันต์**  () นักร้องนักเรียนดาวรุ่งแห่งวงดนตรีสุนทราภรณ์ ผู้มีน้ำเสียงสดใสเป็นเอกลักษณ์

## ประวัติ
**บรรจงจิตต์ พัฒนาสันต์** เกิดเมื่อวันที่ 9 พฤษภาคม พ.ศ. 2494 ณ บ้านพักรถไฟ เขตดุสิต กรุงเทพมหานคร เป็นบุตรคนที่ 4 ในจำนวนพี่น้อง 8 คน บิดาชื่อนายแย้ม มารดาชื่อนางบุญจันทร์ พัฒนาสันต์ เริ่มเข้ารับการศึกษาที่โรงเรียนสรรพาวุธบำรุงโดยเป็นนักเรียนรุ่นแรกของโรงเรีนน หลังจากสำเร็จการศึกษาได้เข้าทำงานที่โรงพยาบาลจุฬาลงกรณ์ เมื่อปีพ.ศ.2512

## เข้าสู่วงการ
ด้วยความที่ชื่นชอบในน้ำเสียงของมัณฑนา โมรากุลเป็นอย่างมากเธอจึงมาสมัครเป็นนักเรียนที่โรงเรียนสุนทราภรณ์การดนตรี เมื่อปี พ.ศ. 2513 และในปีถัดมาได้รับการคัดเลือกให้มาร้องเพลงทดสอบกับครูเอื้อ สุนทรสนานผู้อำนวยการโรงเรียน เธอได้เลือกร้องเพลงทางที่ต้องกลับ ของมัณฑนา โมรากุล ให้ครูเอื้อฟัง แต่ครูเอื้อได้เปลี่ยนแนวให้เธอมาร้องเพลงเร็ว ๆ ของนักร้องรุ่นพี่ เช่นสุปาณี พุกสมบุญศรีสุดา รัชตะวรรณ จันทนา โอบายวาทย์ แทน

หลังจากการร้องเพลงทดสอบกับครูเอื้อแล้ว บรรจงจิตต์ได้รับการคัดเลือกเข้ามาเป็นดาวรุ่งสุนทราภรณ์ชุดสุดท้าย รุ่นเดียวกับ จิตราภรณ์ บุญญขันธ์, พรศุลี วิชเวช และสุพรรณิกา ฉายาพรรณ และได้รับโอกาสให้บันทึกเสียงเพลงแรกชื่อพลงว่า **ยามหทัยต้องมนต์** ตามด้วยเพลงในจังหวะเร็ว ๆ เช่น เพลงบุหลันลืมฟ้า,นัยน์ตาพราน,เหมือนหลิวลู่ลม,สายัณห์ฉันคอย,พรานสังคม,สุดแท้แต่วาสนา,สาวไร่ผัก,หอมดอกอะไรเอ่ย ร้องคู่ ถวัลย์ พุกาธร และอื่น ๆ

## เจ็บป่วยและถึงแก่กรรม
บรรจงจิตต์ป่วยด้วยโรคหนังแข็ง ตั้งแต่ปี พ.ศ. 2531 เป็นต้นมา 

จนกระทั่งเดือนพฤศจิกายน พ.ศ. 2546 หลังจากกลับจากการร้องเพลงคอนเสิร์ตอนุสรณ์สถาน สุนทราภรณ์ ก็มีโรคแทรกซ้อนเกิดขึ้นคือน้ำท่วมปอด จนต้องพักรักษาตัวที่โรงพยาบาลวิชัยยุทธ จนกระทั่งเสียชีวิตลงด้วยอาการหัวใจล้มเหลว เมื่อวันที่ 7 มกราคม พ.ศ. 2548 เวลา 15.10 น. สิริรวมอายุได้ 52 ปี 7 เดือน 28 วัน

## อ้างอิง
*ชีวประวัติ บรรจงจิตต์ พัฒนาสันต์

หมวดหมู่:นักร้องเพลงลูกกรุง
หมวดหมู่:สุนทราภรณ์
สมชาย วิษณุวงศ์

พลเอก **สมชาย วิษณุวงศ์** (เกิด 8 กันยายน พ.ศ. 2488) เป็นทหารและนักการเมืองชาวไทย อดีตสมาชิกสภาผู้แทนราษฎรจังหวัดกาญจนบุรี ปัจจุบันสังกัดพรรคพลังประชารัฐ

## ประวัติ
สมชาย เกิดเมื่อวันที่ 8 กันยายน พ.ศ. 2488 ที่ตำบลสิงห์ อำเภอไทรโยค จังหวัดกาญจนบุรี  สำเร็จการศึกษาจากโรงเรียนเตรียมทหาร รุ่นที่ 5 และโรงเรียนนายร้อยพระจุลจอมเกล้า

## การทำงาน
สมชาย เริ่มรับราชการทหารที่ศูนย์สงครามพิเศษ ลพบุรี เคยเป็นนายทหารประจำตัว พลเอก ชัยสิทธิ์ ชินวัตร จนได้รับแต่งตั้งในตำแหน่งสูงสุดคือ ที่ปรึกษาพิเศษสถาบันวิชาการป้องกันประเทศ กองบัญชาการกองทัพไทย และก่อนเกษียณจากราชการในปี 2548 เพื่อลงสมัครรับเลือกตั้งสมาชิกสภาผู้แทนราษฎรจังหวัดกาญจนบุรี ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 สังกัดพรรคไทยรักไทย และได้รับเลือกตั้งเป็นสมัยแรก ต่อมาได้รับเลือกตั้งต่อเนื่องในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 สังกัดพรรคพลังประชาชน และย้ายไปอยู่พรรคเพื่อไทย ภายหลังการยุบพรรคพลังประชาชน

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 ได้รับเลือกตั้งเป็น สส.สมัยที่ 3 ในนามพรรคเพื่อไทย ต่อมาย้ายไปสังกัดพรรคพลังประชารัฐ และได้รับเลือกตั้งเป็น สส.ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562

สมชาย ได้รับแต่งตั้งเป็นประธานคณะกรรมาธิการความมั่นคงแห่งรัฐ ในสภาผู้แทนราษฎรไทย ชุดที่ 24 และประธานคณะกรรมาธิการการทหารในสภาผู้แทนราษฎรไทย ชุดที่ 25 และเป็นประธานคณะกรรมาธิการวิสามัญพิจารณาศึกษาหาแนวทางการแก้ไขปัญหาเกี่ยวกับการใช้กัญชา กัญชง และกระท่อมอย่างเป็นระบบ

นอกจากนั้น สมชาย ยังเป็นอดีตประธานกรรมการบริษัททีไอจีเอ จำกัด (TIGA Co., Ltd.) หรือเรียกโดยย่อว่า ไทก้า เป็นบริษัทตัวแทนลิขสิทธิ์ในประเทศไทย

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอไทรโยค
หมวดหมู่:ทหารบกชาวไทย
หมวดหมู่:นักการเมืองจากจังหวัดกาญจนบุรี
หมวดหมู่:สมาชิกสภาผู้แทนราษฎรจังหวัดกาญจนบุรี
หมวดหมู่:นักการเมืองพรรคไทยรักไทย
หมวดหมู่:นักการเมืองพรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:นักการเมืองพรรคพลังประชารัฐ
หมวดหมู่:พรรคภูมิใจไทย
หมวดหมู่:บุคคลจากโรงเรียนเตรียมทหาร
หมวดหมู่:บุคคลจากโรงเรียนนายร้อยพระจุลจอมเกล้า
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
เลสลี กรีน

**เลสลี วิลเลียม กรีน** (; 6 กุมภาพันธ์ 1875 –  31 สิงหาคม 1908) เป็นสถาปนิกชาวอังกฤษ เขาเป็นที่รู้จักจากผลงานการออกแบบสถานีที่มีเอกลักษณ์ของระบบรถไฟใต้ดินลอนดอนในลอนดอนตอนกลางในช่วงทศวรรษแรกของศตวรรษที่ 20 ซึ่งมีลักษณะเด่นการตกแต่งภายนอกด้วยไฟอันซ์สีเลือดวัวและสถาปัตยกรรมแบบอาร์ทนูโวอังกฤษสมัยใหม่.

## ชีวิตส่วนบุคคล
กรีนเกิดที่ไมเดอะเวล ลอนดอน เมื่อปี 1875 เป็นบุตรคนที่สองจากสี่ของสถาปนิกให้กับคราวน์เซอร์เวเยอร์ อาเธอร์ กรีน และภรรยา เอมิลี เขาเข้าศึกษาที่วิทยาดอเวอร์ และสถาบันศิลปะเซาธ์เคนซิงทัน
 
กรีนสมรสกับ Mildred Ethel Wildy (1879-1960) ในแคลพแฮมในเดือนเมษายน 1902 และในปี 1904 มีธิดาด้วยกันหนึ่งคน คือ Vera (1904-1995)

## ผลงานสถานีรถไฟ

### สายเบเคอร์ลู
* เอดจ์แวร์โรด 
* เกรทเซนทรอล - ต่อมาเปลี่ยนขื่ออป็นมารีลโบนในปี 1917 สิ่งก่อสร้างหลังเดิมถูกทำลายไประหว่างสงครามโลกครั้งที่สอง
* เบเคอร์สตรีท – รื้อถอนแล้ว
* เรเจินทส์พาร์ค 
* ออกซเฟิดเซอร์เคิส
* พิคะดิลีเซอร์เคิส – รื้อถอนแล้ว
* ทราเฟิลเกอร์สแควร์ - เปลี่ยนชื่อเป็นชาริงครอสส์ในปี 1915
* เอมบังค์เมินท์
* วอเทอร์ลู – สร้างใหม่ในทศวรรษ 1950s
* เคนนิงทันโรด – เปลี่ยนชื่อเป็นแลมเบธนอร์ธในในปี 1917
* เอเลฟันท์ & คัสเซิล

### สายพิคะดิลี
* อาร์เซนอล – สร้างใหม่ในทศวรรษ 1930s
* ฮอลโลเวย์โรด
* คาเลดอเนียนโรด
* ยอร์คโรด – สถานีปิดทำการในปี 1932 แต่อาคารยังคงอยู่
* คิงส์ครอส – รื้อถอนแล้ว
* รัสเซิลสแควร์
* ฮอลบอร์น - รื้อถอนแล้ว
* สแตรนด์ – เปลี่ยนชื่อเป็น อาลด์วิทช์ ในปี 1915 สถานีปิดทำการในปี 1994 อาคารยังอยู่และมีการทำนุบำรุง
* คอเวินท์การ์เดิน
* เลสเทอร์สแควร์
* พิคะดิลีเซอร์เคิส - รื้อถอนแล้ว
* ดอเวอร์สตรีท – รื้อถอนแล้ว
* ดาวน์สตรีท – สถานีปิดทำการในปี 1932 อาคารยังคงอยู่
* ไฮด์พาร์คคอร์เนอร์ – เลิกใช้เป็นทางเข้าสถานีในปี 2010
* ไนทสบริดจ์ 
* บอรมพ์ทันโรด – ส่วนใหญ่รื้อถอนหมดแล้ว
* เซาธ์เคนซิงทัน 
* เกลาส์เทอร์โรด

### สายนอร์เธิร์น
* ไฮเกท - รื้อถอนแล้ว
* ทัฟเนิลพาร์ค
* เคนทิชทาวน์
* เซาธ์เคนทิชทาวน์ – สถานีปิดบริการในปี 1924 อาคารยังคงอยู่
* กอลเดอส์กรีน
* ฮัมพสเตท 
* เบลไซด์พาร์ค
* ชอล์คฟาร์ม
* คามเดินทาวน์
* มอร์นิงทันเครสเซินท์
* ยิวสทัน – รอการรื้อถอน
* ยิวสทันโรด – เปลี่ยนชื่อเป็น วอร์เรนสตรีท ในปี  1908, สร้างใหม่ในปี 1933.
* ทอทเทินแฮมโรด – เปลี่ยนชื่อเป็น กูดจ์สตรีทในปี 1908
* ออกซเฟิดสตรีท – เปลี่ยนชื่อเป็น ทอทเทินแฮมคอร์ทโรด ในปี 1908 
* เลสเทอร์สแควร์
* ชาริงครอส

## อ้างอิง

## แหล่งข้อมูลอื่น

*
*
*
*
*

หมวดหมู่:บุคคลจากนครเวสต์มินสเตอร์
หมวดหมู่:สมาชิกสถาบันสถาปนิกอังกฤษหลวง
หมวดหมู่:สถาปนิกชาวอังกฤษ
หมวดหมู่:สถาปนิกทางรถไฟ
หมวดหมู่:รถไฟใต้ดินลอนดอน
หมวดหมู่:เสียชีวิตจากวัณโรค
ลัทธิคาร์โก

**ลัทธิคาร์โก** () เป็นระบบความเชื่อมิลเลนาเรียนที่ซึ่งสาวกจะปฏิบัติพิธีการที่มีความเชื่อว่าจะนำมาซึ่งสังคมที่รุดหน้าทางเทคโนโลยีแล้วนำสินค้าและสิ่งของมาส่งให้ ลัทธิเหล่านี้ปรากฏอธิบายครั้งแรกในเมลาเนเซีย ภายหลังการติดต่อกับทหารชาวอเมริกันในระหว่างสงครามโลกครั้งที่สอง

วัฒนธรรมเกาะซึ่งโดดเดี่ยวและยังไม่เป็นอุตสาหกรรมพบทหารและสิน้คาเข้ามาในดินแดนเป็นจำนวนมาก ส่วนใหญ่ผ่านการปล่อยจากอากาศ หลังสงครามสิ้นสุด ทหารเดินทางจากไป ลัทธิคาร์โกก็ถือกำเนิดขึ้น โดยมีความพยายามในการจัดพิธีการเลียนแบบทหารที่ครั้งหนึ่งเคยเข้ามา มีการแต่งตัวเลียนแบบและใช้ โดยมีความเชื่อว่าการทำเช่นนี้จะทำให้ทหารและคาร์โกของพวกเขากลับมาอีก

## อ้างอิง

### บรรณานุกรม
* Butcher, Benjamin T. *My Friends, The New Guinea Headhunters*. Doubleday & Co., 1964.
* Frerichs, Albert C. *Anutu Conquers in New Guinea*. Wartburg Press, 1957.
* Harris, Marvin. *Cows, Pigs, Wars, and Witches: The Riddles of Culture*. New York: Random House, 1974.
* Inglis, Judy. "Cargo Cults: The Problem of Explanation", *Oceania* vol. xxvii no. 4, 1957.
* Jebens, Holger (ed.). *Cargo, Cult*, and *Culture Critique*. Honolulu: University of Hawaii Press, 2004.
* Kaplan, Martha. *Neither cargo nor cult: ritual politics and the colonial imagination in Fiji*. Durham: Duke University Press, 1995.
* Lawrence, Peter. *Road belong cargo: a study of the Cargo Movement in the Southern Madang District, New Guinea*. Manchester University Press, 1964.
* Lindstrom, Lamont. *Cargo cult: strange stories of desire from Melanesia and beyond*. Honolulu: University of Hawaii Press, 1993.
* Read, K. E. *A Cargo Situation in the Markham Valley, New Guinea*. *Southwestern Journal of Anthropology*, vol. 14 no. 3, 1958.
* Tabani, Marc. *Une pirogue pour le paradis: le culte de John Frum à Tanna*. Paris: Editions de la MSH, 2008.
* Tabani, Marc & Abong, Marcelin. *Kago, Kastom, Kalja: the study of indigenous movements in Melanesia today*. Marseilles: Pacific-Credo Publications, 2013. 
* Trenkenschuh, F. *Cargo cult in Asmat: Examples and prospects*, in: F. Trenkenschuh (ed.), *An Asmat Sketchbook*, vol. 2, Hastings, NE: Crosier Missions, 1974.
* Wagner, Roy. *The invention of culture*. Chicago: University of Chicago Press, 1981.
* Worsley, Peter. *The trumpet shall sound: a study of "cargo" cults in Melanesia*, London: MacGibbon & Kee, 1957.
* Worsley, Peter. "Cargo Cults", *Scientific American*, May 1, 1959.

## แหล่งข้อมูลอื่น
* Several pages are devoted to cargo cults in Richard Dawkins' book *[[The God Delusion]]*.
* A chapter named "Cargo Cult" is in David Attenborough's travel book *Journeys to the Past: Travels in New Guinea, Madagascar, and the Northern Territory of Australia*, Penguin Books, 1983. .
* A chapter named "The oddest island in Vanuatu" in Paul Theroux's book *[[The Happy Isles Of Oceania]]* pages 267–277 describes Theroux's visit to a John Frum village and provides answers about the faith and its practices. Penguin Books, 1992.
* Vanuatu cargo cult marks 50 years (BBC News)
* 2006 Smithsonian Magazine article entitled: "In John They Trust"

หมวดหมู่:ลัทธิสหัสวรรษ
หมวดหมู่:ศาสนาเกิดใหม่
วัดหงษ์ทอง (จังหวัดฉะเชิงเทรา)

**วัดหงษ์ทอง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสองคลอง อำเภอบางปะกง จังหวัดฉะเชิงเทรา ที่ดินตั้งวัดมีเนื้อที่ 21 ไร่ 80 ตารางวา

วัดหงษ์ทอง หรือชาวบ้านเรียก **วัดกลางน้ำ** ตั้งเมื่อวันที่ 13 กันยายน พ.ศ. 2526 ได้รับพระราชทานวิสุงคามสีมาเมื่อวันที่ 12 กันยายน พ.ศ. 2529 เขตวิสุงคามสีมากว้าง 20 เมตร ยาว 32 เมตร ภายในวัดได้ก่อสร้างศูนย์พัฒนาจิต ศาลาปฏิบัติธรรมกรรมฐาน *ศรนิลอนุสรณ์* ตั้งยื่นไปในทะเล มีการสร้างเจดีย์ที่บรรจุพระธาตุในทะเลใช้ชื่อว่า *พระธาตุคงคามหาเจดีย์ปรีชาประภากรณ์ปราชญ์ศรนิลอนุสรณ์* ซึ่งบรรจุพระธาตุอรหันต์ในทะเลเป็นแห่งแรกของโลก ภายในองค์พระเจดีย์ ชั้นล่างประดิษฐานหลวงพ่อโสธร ส่วนชั้นที่สองประดิษฐานหุ่นขี้ผึ้งรูปเหมือนจริงของพระมงคลเทพมุนี (สด จนฺทสโร) แห่งวัดปากน้ำ ภาษีเจริญ ชั้นนี้ยังประดิษฐาน พระพุทธมหามณีรัตนปฏิมากร หรือ พระแก้วมรกตองค์จำลอง ชั้นบนสุดนั้นเป็นที่บรรจุพระอรหันต์ธาตุไว้ในเจดีย์สีทอง ทุกชั้นมีภาพจิตรกรรมฝาผนังแสดงเรื่องราว พุทธประวัติ ภาพวาดของพระมหากษัตริย์ตั้งแต่อดีตจนถึงรัชกาลปัจจุบัน รวมทั้งพระบรมวงศานุวงศ์ วัดมีกุฏิหลวงปู่ ด้านบนมีเจดีย์สีทองขนาดย่อมอยู่

จุดเด่นของวัด คือ อุโบสถกลางทะเล ภายในมีพระประธานสีทองและมีจิตรกรรมฝาผนังเป็นเรื่องราวพุทธประวัติ ด้านหลังอุโบสถมีรูปหล่อเสด็จเตี่ยหรือพระเจ้าบรมวงศ์เธอ กรมหลวงชุมพรเขตอุดมศักดิ์ นอกจากนี้แล้วที่วัดหงษ์ทองแห่งนี้ ยังมีสิ่งศักดิ์สิทธิ์ เช่น ไอ้ไข่ เด็กวัดเจดีย์, หลวงพ่อโต, ศาลพ่อปู่ชีวกโกมารภัจจ์, พระแม่คงคา เป็นอาทิ

ในช่วงต้นเดือนเมษายนของทุกปีจะเปิดโอกาสให้พุทธศาสนิกชนมาบวชเนกขัมมะ (ชีพราหมณ์)

## อ้างอิง

หงษ์ทอง
วัดหงษ์ปทุมาวาส

**วัดหงษ์ปทุมาวาส** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำเจ้าพระยา ในตำบลบางปรอก อำเภอเมืองปทุมธานี จังหวัดปทุมธานี เป็นวัดได้รับรางวัลชนะเลิศโครงการอนุรักษ์พันธุ์ปลาหน้าวัดด้วยความที่มีพันธุ์ปลาต่าง ๆ มากมาย ไม่ว่าจะเป็นปลาสวาย ปลาเทโพ ปลาแรด ปลาตะเพียน และปลาอื่นอีกหลายชนิด มีที่ดินที่ตั้งวัดเนื้อที่ 12 ไร่ 1 งาน 52 ตารางวา 

วัดหงษ์ปทุมาวาสหรือ **วัดมอญ** สร้างขึ้นเมื่อ พ.ศ. 2317 โดยชาวมอญที่อพยพหนีพม่ามาไทยในสมัยพระเจ้ากรุงธนบุรี เดิมมีชื่อว่า **วัดหงษา** จนกระทั่งใน พ.ศ. 2485 จึงเปลี่ยนชื่อมาเป็น "วัดหงษ์ปทุมาวาส" ได้รับพระราชทานวิสุงคามสีมาเมื่อวันที่ 30 ธันวาคม พ.ศ. 2524 เขตวิสุงคามสีมากว้าง 40 เมตร ยาว 60 เมตร และได้ดำเนินการผูกพัทธสีมาเมื่อวันที่ 10 เมษายน พ.ศ. 2525

ภายในบริเวณวัดปรากฏสัญลักษณ์ของชนชาวมอญ คือ เสาหงส์และตัวหงส์บนยอดเสา มีเจดีย์ทรงมอญซึ่งเป็นเจดีย์ที่จำลองแบบมาจากเจดีย์จิตตะกอง ในอุโบสถมีพระพุทธชินราชจำลองและพระประธานจากอุโบสถหลังเก่าเป็นพระประธาน ในวิหารมีรูปหล่อพระพุทธชินราช หลวงพ่อโสธร หลวงพ่อวัดเขาตะเครา สมเด็จพระพุฒาจารย์ (โต พฺรหฺมรํสี) หลวงปู่เฒ่า และมีศาลาการเปรียญประดับด้วยไม้แกะสลักสวยงาม

## อ้างอิง

หงษ์ปทุมาวาส
หงษ์ปทุมาวาส
วัดโสภาราม (จังหวัดปทุมธานี)

**วัดโสภาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางปรอก อำเภอเมืองปทุมธานี จังหวัดปทุมธานี มีที่ดินตั้งวัดเนื้อที่ 9 ไร่ 3 งาน 83 ตารางวา 

วัดโสภารามสร้างขึ้นเมื่อ พ.ศ. 2360 ได้รับพระราชทานวิสุงคามสีมาเมื่อวันที่ 25 กรกฎาคม พ.ศ. 2456 เขตวิสุงคามสีมากว้าง 8 เมตร ยาว 12 เมตร ด้านการศึกษา ทางวัดได้เปิดการเรียนสอนพระปริยัติธรรมมาตั้งแต่ พ.ศ. 2508 ภายในวัดมีอาคารเสนาสนะต่าง ๆ ได้แก่ อุโบสถ สร้างเมื่อ พ.ศ. 2514 กุฏิสงฆ์ เป็นอาคารคอนกรีตจำนวน 8 หลัง และหอสวดมนต์ 

เดิมวัดโสภารามมีประเพณีสรงน้ำพระในวันสงกรานต์ โดยนำรางน้ำมาให้ประชาชนที่มาร่วมงานได้สรงน้ำให้พระ แต่ในปัจจุบันทางวัดไม่ได้นำรางน้ำมาใช้แล้ว ทางวัดได้เก็บรางน้ำไว้และให้ผู้มาร่วมงานเข้าไปรดน้ำบนมือของพระสงฆ์แทนการสรงน้ำอย่างในอดีต

## รายนามเจ้าอาวาส
* พระอธิการจำปา
* พระครูโสภณพิทักษ์
* พระครูสุตปทุมารักษ์ (นิพนธ์ นิปโก)

## อ้างอิง

โสภาราม
โสภาราม
วัดธรรมโชติ

**วัดธรรมโชติ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโรงเข้ อำเภอบ้านแพ้ว จังหวัดสมุทรสาคร มีเนื้อที่ 37 ไร่ 1 งาน 90 ตารางวา

เมื่อ พ.ศ. 2483 หลวงพ่อคง ธมฺมโชโต เป็นผู้ริเริ่มสร้างวัด ท่านได้จาริกธุดงค์มาทางเรือ จากวัดบางกะพ้อม จังหวัดสมุทรสงคราม และได้มาพักอยู่ที่นี้ ได้มีนายเฉลิมและนางเจียม พรายน้อย บริจาคที่ดินให้สร้างวัด เดิมชื่อ **วัดแหลมหาย** แต่หลักฐานการมอบถวายที่ดินชื่อ **วัดใหม่ธรรมโชติสหญาติกาวราราม** ได้มาเปลี่ยนชื่อใหม่เป็น "วัดธรรมโชติ" ตามฉายาของพระอุปัชฌาย์คงวัดรับพระราชทานวิสุงคามสีมาเมื่อวันที่ 15 มกราคม พ.ศ. 2513

อาคารเสนาสนะที่สำคัญ ได้แก่ อุโบสถ กว้าง 10 เมตร ยาว 25.25 เมตร สร้างเมื่อ พ.ศ. 2515 เป็นอาคารคอนกรีตเสริมเหล็ก หลังคามุงกระเบื้องสุโขทัย ภายในประดิษฐานพระประธานในอุโบสถ เป็นพระพุทธรูปหล่อด้วยโลหะลงรักปิดทอง ปางมารวิชัย (แบบหลวงพ่อชินราช) หน้าตักกว้าง 4 ศอก สูงประมาณ 5 ศอกเศษ พระอธิการสุวรรณ อุตตโม เป็นผู้ดำเนินการหล่อขึ้นเมื่อปี พ.ศ. 2512 หอสวดมนต์ กว้าง 18 เมตร ยาว 36 เมตร สร้างเมื่อ พ.ศ. 2535 เป็นอาคารคอนกรีตเสริมเหล็ก 2 ชั้น กุฏิสงฆ์ จำนวน 6 หลัง เป็นอาคารตึก 6 หลัง ศาลาอเนกประสงค์ กว้าง 13 เมตร ยาว 20 เมตร สร้างเมื่อ พ.ศ. 2536 เป็นอาคารไม้ พื้นคอนกรีตเสริมเหล็ก หลังคามุงกระเบื้องลอนคู่ ศาลาบำเพ็ญกุศล จำนวน 1 หลัง สร้างด้วยคอนกรีตเสริมเหล็ก หอระฆัง หอกลอง กุฏิชี และวิหารหลวงพ่อคง

## อ้างอิง

ธรรมโชติ
วัดธรรมนิมิตร

**วัดธรรมนิมิตร** เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลแม่กลอง อำเภอเมืองสมุทรสงคราม จังหวัดสมุทรสงคราม เนื้อที่ดินที่ตั้งวัด 20 ไร่ 1 งาน 19 ตารางวา

## ประวัติ
วัดธรรมนิมิตร เดิมมีชื่อว่า **วัดคอกเป็ด** สันนิษฐานว่าคงมีใครทำคอกเลี้ยงเป็ดไว้ในวัดหรือใกล้เขตวัด จึงได้เรียกชื่อวัดเช่นนั้น สันนิษฐานว่าน่าจะสร้างมาตั้งแต่ปลายกรุงศรีอยุธยาหรือตอนต้นกรุงรัตนโกสินทร์ เมื่อสร้างแล้วคงจะมีชื่อเรียกเป็นหลักฐานอย่างใดอย่างหนึ่ง แต่คงไม่ได้เรียกว่า "วัดคอกเป็ด" มาแต่เดิม มาเรียกชื่อนี้ภายหลัง จนในสมัยพระบาทสมเด็จพระจอมเกล้าเจ้าอยู่หัว ได้มีการบูรณปฏิสังขรณ์ และมอบให้อยู่ในสังกัดคณะสงฆ์ฝ่ายคณะธรรมยุติกนิกาย และตั้งนามให้ใหม่ว่า วัดธรรมนิมิตร (บ้างเขียน **วัดธรรมนิมิต**) อุโบสถหลังใหม่ที่ใช้อยู่ในปัจจุบันนี้ ได้รับพระราชทานวิสุงคามสีมาเมื่อ พ.ศ. 2498 และได้ลงมือสร้างเมื่อ พ.ศ. 2498 สร้างแล้วเสร็จเมื่อ พ.ศ. 2508 ในสมัยที่ท่านเจ้าคุณพระราชสุทธิโมลี (ปั่น สุภโร) เป็นเจ้าอาวาสรูปที่ 4

## อาคารเสนาสนะ
เจดีย์ทรงระฆังเจดีย์ทรงระฆังก่ออิฐถือปูนขนาดใหญ่ สูงประมาณ 40 เมตร ตั้งอยู่บนฐานสี่เหลี่ยม มีระเบียงรอบและบันไดทางขึ้น 4 ด้าน บริเวณด้านหน้าบันไดทางขึ้นมีอาคารหลังเล็ก ๆ รูปทรงคล้ายเก๋งจีนเป็นที่สำหรับบรรจุอัฐิ มี พ.ศ. ระบุปี 2478 ฐานเจดีย์เป็นฐานหน้ากระดานกลม 2 ชั้น ถัดขึ้นไปเป็นมาลัยเถาสี่ชั้น องค์ระฆังกลมมีบัลลังก์สี่เหลี่ยมรองรับส่วนยอดมีเสาหานรองรับปล้องไฉนและปลียอด ศาลาท่าน้ำมี 2 หลังสร้างติดกับแม่น้ำแม่กลองทางด้านทิศตะวันตก หลังแรกอาคารไม้ขนาดเล็ก หลังคาทรงปั้นหยาเป็นเครื่องไม้มุงกระเบื้อง หลังที่สองอาคารไม้ขนาดค่อนข้างใหญ่ 

หอระฆังตั้งอยู่ทางด้านขวาของอาคารโรงเรียนปุกะปุณณะธรรม ลักษณะหอระฆังเป็นอาคารไม้สูงชั้นล่างโปร่งมีเสาไม้กลมรองรับ และมีบันไดไม้สำหรับขึ้นไปด้านบน ชั้นบนเป็นอาคารทรงไทยขนาดเล็ก หลังคาเครื่องไม้มุงกระเบื้องสี ฝาไม้ขนาดเล็กมีการเจาะเป็นช่องหกเหลี่ยมทั้งด้าน โดยรอบมีระเบียงพักมีอักษรระบุว่าสร้างในปี พ.ศ. 2407–2408 หอไตรตั้งอยู่ทางด้านซ้ายของอาคารโรงเรียนปุกะปุณณะธรรมในแนวเดียวกับหอระฆัง เป็นอาคารไม้สูงชั้นล่างโปร่ง ชั้นบนเป็นอาคารทรงไทยขนาดเล็ก หลังคาเครื่องไม้มุกระเบื้องสี ฝาไม้กระดานทึบ มีประตูทางเข้ารูปหกเหลี่ยมโค้งส่วนบน 1 ช่อง ด้านข้างมีชานพักและระเบียงโดยรอบ ศาลาสังฆทานตั้งอยู่ด้านหลังของโรงเรียนปุกะปุณณะธรรมลักษณะเป็นอาคารไม้ทรงไทยชั้นเดียวยกพื้นสูง

## อ้างอิง

หมวดหมู่:โบราณสถานในจังหวัดสมุทรสงคราม
ธรรมนิมิตร
วัดทองนาปรัง

**วัดทองนาปรัง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 5 บ้านทองนาปรัง ตำบลบางไผ่ อำเภอเมืองนนทบุรี จังหวัดนนทบุรี มีที่ดินตั้งวัดเนื้อที่ 3 ไร่ 1 งาน 76 ตารางวา

วัดทองนาปรังเป็นวัดโบราณ สร้างขึ้นเมื่อ พ.ศ. 2325 ได้รับพระราชทานวิสุงคามสีมาเมื่อ พ.ศ. 2335

อาคาร เสนาสนะ และสิ่งศักดิ์สิทธิ์ภายในวัดได้แก่ อุโบสถ สร้างเมื่อ พ.ศ. 2325 เป็นอาคารคอนกรีตเสริมเหล็กทรงไทย หน้าบันมีรูปปั้นพระพิฆเนศและเทวดาขอพร มีช่อฟ้าใบระกา ประตูอุโบสถแกะสลักเป็นวิจิตรศิลป์ประดิษฐานพระพุทธรูป 3 องค์ ภายในประดิษฐานพระประธานปางมารวิชัย สร้างเมื่อ พ.ศ. 2533 พร้อมพระอัครสาวกซ้ายขวา หอสวดมนต์ สร้างเมื่อ พ.ศ. 2483 เป็นอาคารไม้ กุฏิสงฆ์ เป็นอาคารไม้และครึ่งตึกครึ่งไม้ ศาลาปฏิบัติธรรม สร้างเมื่อ พ.ศ. 2547 เป็นอาคารคอนกรีตเสริมเหล็ก ศาลาการเปรียญซึ่งประดิษฐานพระพุทธรูปปางสมาธิ วิหารซึ่งประดิษฐานรูปปั้นอดีตเจ้าอาวาส และมณฑปซึ่งประดิษฐานรอยพระพุทธบาทจำลอง ภายในวัดยังมีบ้านทรงไทยซึ่งประดิษฐานพระรูปสมเด็จพระนเรศวรมหาราช พระสุพรรณกัลยา และสมเด็จพระเอกาทศรถ ศาลเจ้าแม่กวนอิมซึ่งมีลักษณะเป็นเก๋งจีน บ้านแม่โพสพ–เรือนแม่คงคา ศาลเจ้าแม่ให้โชคลาภ ศาลท้าวมหาพรหม และเสาหลักเมือง

## อ้างอิง

ทองนาปรัง
อิรุมะคุง ผจญในแดนปีศาจ!

***อิรุมะคุง ผจญในแดนปีศาจ!*** () เป็นซีรีส์มังงะญี่ปุ่น เขียนเรื่องและวาดภาพโดยโอซามู นิชิ ตีพิมพ์ในนิตยสาร*[[โชเน็งแชมเปียนรายสัปดาห์]]* นิตยสารการ์ตูนแนว*[[โชเน็ง]]*ของสำนักพิมพ์อากิตะ โชเต็งตั้งแต่เดือนมีนาคม พ.ศ. 2560 ได้รับการรวบรวมเป็นหนังสือการ์ตูนรวมเล่ม (*[[ทังโกบง]]*) ถึงเล่มที่ 30 เมื่อเดือนธันวาคม พ.ศ. 2565

*อิรุมะคุง ผจญในแดนปีศาจ!*ได้รับการดัดแปลงเป็นซีรีส์อนิเมะโทรทัศน์โดยสตูดิโอบันไดนัมโกะพิกเชอส์ ออกอากาศระหว่างเดือนตุลาคม พ.ศ. 2562 ถึงเดือนมีนาคม พ.ศ. 2563 ฤดูกาลที่ 2 ออกอากาศระหว่างเดือนเมษายนถึงกันยายน พ.ศ. 2564 ฤดูกาลที่ 3 เริ่มออกอากาศในเดือนตุลาคม พ.ศ. 2565 ถึงเดือนมีนาคม พ.ศ. 2566

## อ้างอิง

## แหล่งข้อมูลอื่น
* 

หมวดหมู่:มังงะที่ตีพิมพ์ในปี พ.ศ. 2560
หมวดหมู่:อนิเมะที่ออกฉายในปี พ.ศ. 2562
หมวดหมู่:อนิเมะที่ออกฉายในปี พ.ศ. 2564
หมวดหมู่:อนิเมะที่ออกฉายในปี พ.ศ. 2565
หมวดหมู่:การ์ตูนญี่ปุ่นแนวสุขนาฏกรรม
หมวดหมู่:การ์ตูนญี่ปุ่นแนวจินตนิมิต
หมวดหมู่:การ์ตูนญี่ปุ่นแนวโชเน็ง
หมวดหมู่:การ์ตูนญี่ปุ่นแนวชีวิตโรงเรียน
หมวดหมู่:โรงเรียนในวรรณกรรม
หมวดหมู่:โรงเรียนสมมุติ
หมวดหมู่:ปิศาจในอนิเมะและมังงะ
หมวดหมู่:กิฟท์บุ๊ค
หมวดหมู่:มิวส์ คอมมิวนิเคชัน
หมวดหมู่:รายการโทรทัศน์ของเอ็นเอชเค
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2562
หมวดหมู่:บันไดนัมโกะพิกเชอส์
ยศทหารบกจักรวรรดิญี่ปุ่น

thumb|240x240px|เครื่องหมายยศและเครื่องหมายเหล่า
thumb|ธงกองทัพบกจักรวรรดิญี่ปุ่น
ตารางด้านล่างนี้ แสดงยศและเครื่องหมายของทหารบกจักรวรรดิญี่ปุ่นในช่วงสงครามโลกครั้งที่หนึ่ง และ สงครามโลกครั้งที่สอง โดยยศทหารในกองทัพบกจักรวรรดิญี่ปุ่นประกอบไปด้วย ชั้นสัญญาบัตร (นายพล/นายพัน/นายร้อย) ชั้นกึ่งสัญญาบัตร (นายดาบ) ชั้นประทวน (จ่าสิบ) ชั้นลูกแถว/พลทหาร (พลทหาร) โดยนายทหารชั้นประทวนจะเริ่มที่ จ่าสิบ หรือ 兵長(Heichō)/伍長勤務上等兵(Gochō kinmu jōtōhei) ในภาษาญี่ปุ่น

## นายทหารชั้นสัญญาบัตร / นายทหารชั้นกึ่งสัญญาบัตร

## นายทหารชั้นประทวน

## ชั้นกองประจำการ
ลูกแถว/ชั้นพลทหาร

หมวดหมู่:ยศทหารญี่ปุ่น
หมวดหมู่:กองทัพบกจักรวรรดิญี่ปุ่น
วัดโตนดมหาสวัสดิ์

**วัดโตนดมหาสวัสดิ์** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 5 บ้านสะพานผัก ตำบลมหาสวัสดิ์ อำเภอบางกรวย จังหวัดนนทบุรี

วัดโตนดมหาสวัสดิ์สร้างขึ้นเมื่อ พ.ศ. 2300 บริเวณวัดมีต้นตาลเป็นจำนวนมากจึงได้ชื่อว่า **วัดโตนด** ต่อมากลายเป็นวัดร้างจนกระทั่งพระอธิการทัต จนฺทโชโต ได้ริเริ่มก่อสร้างถาวรวัตถุและดำเนินการยกวัดโตนดร้างให้เป็นวัดมีพระภิกษุสงฆ์จำพรรษาโดยใช้ชื่อว่า "วัดโตนดมหาสวัสดิ์" เนื่องจากในจังหวัดนนทบุรีมีวัดโตนดอยู่หลายวัดและวัดนี้อยู่ในตำบลมหาสวัสดิ์ ในสมัยพระครูนนทคุณาภรณ์ (บุญมี ปภสฺสโร) เจ้าอาวาสรูปที่ 2 ได้มีการบูรณปฏิสังขรณ์ถาวรวัตถุทั้งศาลาการเปรียญและอุโบสถ ส่วนในสมัยพระอธิการสมชาย ชุติวณฺโณ เจ้าอาวาสรูปที่ 3 ได้มีการบูรณปฏิสังขรณ์วัตถุที่มีสภาพเสื่อมโทรม วัดได้รับพระราชทานวิสุงคามสีมาเมื่อวันที่ 18 พฤษภาคม พ.ศ. 2525

อาคารและเสนาสนะสำคัญได้แก่ อุโบสถ สร้างเมื่อ พ.ศ. 2523 เป็นอาคารคอนกรีตเสริมเหล็ก ภายในประดิษฐานพระประธานเป็นพระพุทธรูปปางสมาธิ สร้างเมื่อ พ.ศ. 2523 หน้าอุโบสถมี *หลวงพ่อดำ* ศาลาการเปรียญ สร้างเมื่อ พ.ศ. 2532 ภายในประดิษฐานพระพุทธรูปปางสมาธิ สร้างเมื่อ พ.ศ. 2527 ศาลาอเนกประสงค์ สร้างเมื่อ พ.ศ. 2527 ศาลาบำเพ็ญกุศล สร้างด้วยคอนกรีตเสริมเหล็ก และกุฏิสงฆ์

## อ้างอิง

โตนดมหาสวัสดิ์
โรดทูคิงดอม

**โรดทูคิงดอม** (; ) เป็นรายการโทรทัศน์ที่ออกอากาศทุกวันพฤหัสบดีเวลา 20:00 น. (KST) ทางช่องเอ็มเน็ตตั้งแต่วันที่ 30 เมษายนถึง 18 มิถุนายน พ.ศ. 2563 เป็นที่รู้จักในฐานะส่วนแรกของรายการคู่ชายของรายการ*[[Queendom|ควีนดอม]]*และรายการก่อนภาคต่อของรายการ*[[คิงดอม: เลเจนดารีวอร์|คิงดอม]]*

งานแถลงข่าวของรายการนี้จัดขึ้นเมื่อวันที่ 21 เมษายน 

เดอะบอยซ์เป็นผู้ชนะในการแข่งขัน ดังนั้นจึงได้รับตำแหน่งประจำในรายการ ****** (킹덤) ที่กำลังจะออกอากาศ

## นักแสดง
### พิธีกร
* อี ดา-ฮี
* ชัง ซ็อง-กยู

### ผู้เข้าแข่งขัน
* เพนตากอน
* โอเอ็นเอฟ
* โกลเดนชายด์
* เดอะบอยซ์
* เวริเวรี
* วันอัส
* ทีโอวัน

## ตอน

## ตารางคัดออก
**ความหมายสี**:

## หมายเหตุ

## อ้างอิง

หมวดหมู่:รายการโทรทัศน์ช่องเอ็มเน็ต
พรอดิวซ์แคมป์ 2019

**พรอดิวซ์แคมป์ 2019** (; ) หรือเรียกอีกชื่อหนึ่งว่า **CHUANG 2019** เป็นรายการโทรทัศน์เรียลลิตี้ค้นหากลุ่มศิลปินชายของจีนที่ออกอากาศทางเทนเซ็นต์วิดีโอ เมื่อวันที่ 6 เมษายน พ.ศ. 2562 นับเป็นรุ่นที่สองของแฟรนไชส์พรอดิวซ์ 101ในจีน สมาชิกกลุ่มสุดท้ายได้เดบิวต์ในชื่อ R1SE

รายการนี้ผลิตร่วมกันโดย 7-ดี วิชั่น และ Tencent Penguin Pictures สำหรับเทนเซ็นต์วิดีโอภายใต้ลิขสิทธิ์จาก CJ E&M เจ้าของเอ็มเน็ต

## ที่ปรึกษา
ผู้ดำเนินรายการ ตี๋ลี่เร่อปา. ที่ปรึกษาคนอื่นๆ:

* การร้องเพลง:
**ซู โหย่วเผิง
* การแร็พ: 
**สแตนลีย์ หวง
* การเต้น:
**กัว ฟู่เฉิง
* การจัดองค์ประกอบ:
**ไทเกอร์ หู

## ผู้เข้าแข่งขัน
**คำอธิบาย**

* ถอนตัวจากการแข่งขัน
* 11 อันดับแรกประจำสัปดาห์
* ได้รับการช่วยเหลือจากการคัดออก
* ถูกคัดออกจากการแข่งขันในอีพี 4
* ถูกคัดออกจากการแข่งขันในอีพี 7
* ถูกคัดออกจากการแข่งขันในอีพี 9
* ถูกคัดออกจากการแข่งขันในอีพี 10
* ผู้เข้าแข่งขันที่ได้เดบิวท์

## อ้างอิง

## แหล่งข้อมูลอื่น
*

หมวดหมู่:พรอดิวซ์ 101 (รายการโทรทัศน์จีน)
หมวดหมู่:รายการเรียลลิตีโชว์จีน
หมวดหมู่:ผลงานต้นฉบับของเทนเซ็นต์
พรอดิวซ์ 101 เจแปน (ฤดูกาล 1)

**พรอดิวซ์ 101 เจแปน** () เป็นรายการแข่งขันเรียลลิตี้ของญี่ปุ่นปี ค.ศ. 2019 และเป็นภาคแยกของรายการทางโทรทัศน์ของเกาหลีใต้ *[[พรอดิวซ์ 101]]* (Produce 101) รายการนี้ติดตามเด็กฝึกหัด 101 คนโดยตั้งใจจะผลิตบอยแบนด์ 11 คน ผู้ชมจะเป็นผู้เลือกสมาชิก,ชื่อกลุ่ม และแนวคิด โดยเปรียบเหมือน "ผู้อำนวยการผลิตแห่งชาติ" รายการนี้นี้ได้รับการประกาศครั้งแรกในเดือนเมษายน พ.ศ. 2562 โดยเป็นผลงานร่วมระหว่าง Yoshimoto Kogyo และ CJ E&M และมีกำหนดออกอากาศตอนแรกในวันที่ 25 กันยายน พ.ศ. 2562 โดยตอนแรกและตอนสุดท้ายออกอากาศทางช่องทีบีเอส ในขณะที่รายการเต็มจะออกอากาศทาง GyaO! ตอนแรกเมื่อ 26 กันยายน พ.ศ. 2562

สมาชิก 11 คนสุดท้ายที่ได้เดบิวต์ในฐานะกลุ่มถาวรชื่อว่า JO1

## อ้างอิง

## แหล่งข้อมูลอื่น
*  

หมวดหมู่:พรอดิวซ์ 101
Davilanthus

***Davilanthus*** เป็นสกุลพืชดอกที่อยู่ในวงศ์ทานตะวัน

ถิ่นกำเนิดของมันคือเม็กซิโก

สปีชีส์:

**[[Davilanthus davilae]]* 
**[[Davilanthus hidalgoanus]]* 
**[[Davilanthus huajuapanus]]* 
**[[Davilanthus hypargyreus]]* 
**[[Davilanthus purpusii]]* 
**[[Davilanthus sericeus]]* 
**[[Davilanthus veracruzanus]]* 

## อ้างอิง

หมวดหมู่:Asteraceae
หมวดหมู่:วงศ์ทานตะวัน
หมวดหมู่:พืชดอก
Daustinia

***Daustinia*** เป็นสกุลพืชดอกที่อยู่ในวงศ์ผักบุ้ง

ถิ่นกำเนิดของมันคือบราซิลตะวันออก

สปีชีส์:
* *Daustinia montana* (Moric.) Buril & A.R.Simões 

## อ้างอิง

หมวดหมู่:Convolvulaceae
หมวดหมู่:วงศ์ผักบุ้ง
หมวดหมู่:พืชดอก
Dauresia

***Dauresia*** เป็นสกุลพืชดอกที่อยู่ในวงศ์ทานตะวัน

ถิ่นกำเนิดของมันคือนามิเบีย

สปีชีส์:
**[[Dauresia alliariifolia]]* 
**[[Dauresia flava]]* 

## อ้างอิง

หมวดหมู่:Asteraceae
หมวดหมู่:วงศ์ทานตะวัน
หมวดหมู่:พืชดอก
Daucosma

***Daucosma*** เป็นพืชดอกชนิดหนึ่งที่อยู่ในวงศ์ผักชี

ถิ่นกำเนิดของมันคือรัฐเท็กซัส

สปีชีส์:
* *Daucosma laciniata* Engelm. & A.Gray 

## อ้างอิง

หมวดหมู่:Apiaceae
หมวดหมู่:วงศ์ผักชี
หมวดหมู่:พืชดอก